# Alex Nicol

Alexander Livingston "Alex" Nicol Jr. (Ossining, Nova York, 20 de gener de 1916 - Montecito, Califòrnia, 29 de juliol de 2001) va ser un actor i director de cinema estatunidenc. Nicol va aparèixer en molts westerns com L'home de Laramie (1955). Va aparèixer en més de 40 pel·lícules i va dirigir nombrosos programes de televisió com The Wild Wild West (1967), Tarzan (1966), i Daniel Boone (1966). També va fer alguns papers a Broadway.

## Biografia

El seu pare era un vigilant de Sing Sing i va estudiar al Feagin School of Dramatic Art abans d'unir-se a la companyia de teatre de Maurice Evans' amb el que va debutar a Broadway amb Henry IV, Part 1 (1939). Més tard fou membre de The Actors Studio, Nicol va fer de Brick a l'obra de Tennessee Williams Cat on a Hot Tin Roof, sota la direcció d'Elia Kazan. La seva carrera d'actor fou interrompuda pel servei militar, que va servir de sergent al 101è Regiment de Cavalleria. Després va tornar a Broadway i fou readmès a The Actors Studio. Va aparèixer a Forward the Heart, al musical de Rodgers i Hammerstein South Pacific (1949) i Mister Roberts.
El 1950 va debutar al cinema amb The Sleeping City i en van continuar Tomahawk (1951), Target Unknown (1951), Air Cadet (1951) amb Frank Sinatra i Shelley Winters, i el drama musical Meet Danny Wilson (1952). El 1953 va coprotagonitzar amb Maureen O'Hara The Redhead from Wyoming (1953), i continuà fent pel·lícules amb Daniel Mann, Anthony Mann i Jacques Tourneur. El 1959 va anar a Itàlia per rodar amb Martin Ritt 5 Branded Women, i quan acabà va restar dos anys a Europa, on va rodar algunes pel·lícules també a Espanya.
Al seu retorn va fer algunes pel·lícules western i va participar en sèries de televisió com The Twilight Zone, (1962) The Wild Wild West (1967), Tarzan (1966), i Daniel Boone (1966). El 1976 va participar en la pel·lícula independent A*P*E. A finals de la dècada del 1980 es va retirar a Califòrnia, on va morir de causes naturals en 2001.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1964 | Millor actor estranger en pel·lícula espanyola | Brandy | Guanyadora |

## Filmografia parcial

* 1950: The Sleeping City de George Sherman
* 1951: The Raging Tide de George Sherman
* 1951: Tomahawk de George Sherman
* 1952: Meet Danny Wilson de Joseph Pevney
* 1952: Red Ball Express de Budd Boetticher
* 1953: The Redhead from Wyoming de Lee Sholem
* 1953: Law and Order de Nathan Juran
* 1954: The House Across the Lake de Ken Hughes
* 1954: Dawn at Socorro de George Sherman
* 1954: Face the Music de Terence Fisher
* 1955: L'home de Laramie (The Man from Laramie) d'Anthony Mann
* 1955: The Gilded Cage de John Gilling
* 1955: Sincerely Yours de Gordon Douglas
* 1955: Strategic Air Command, d'Anthony Mann
* 1956: Una pistola a l'alba (Great Day in the Morning) de Jacques Tourneur
* 1957: Stranger in Town de George Pollock
* 1958: The Screaming Skull d'Alex Nicol
* 1960: Sotto dieci bandiere de Duilio Coletti
* 1960: Via Margutta de Mario Camerini
* 1960: 5 Branded Women, de Martin Ritt
* 1961: Tutti a Casa de Luigi Comencini
* 1961: Tierra Brutal de Michael Carreras
* 1964: Brandy de José Luis Borau
* 1970: Maleïda mare (Bloody Mama) de Roger Corman
* 1976: A*P*E de Paul Leder

## Referències

* ↑ Dixon, Wheeler W. Collected Interviews: Voices from Twentieth-century Cinema. SIU Press, 2001, p. 36. ISBN 978-0-8093-2417-0.
* ↑ Garfield, David. «Appendix: Life Members of The Actors Studio as of January 1980». A: A Player's Place: The Story of The Actors Studio. Nova York: MacMillan Publishing Co., Inc., 1980, p. 279. ISBN 0-02-542650-8.
* ↑ «Alex Nicol: Obituary». The Independent on Sunday, 20-08-2001 [Consulta: 23 novembre 2008].
* ↑ Alex Nicol a Allmovie (anglès)
* ↑ «Premios del CEC a la producción española de 1964». CEC. Arxivat de l'original el 2015-12-11. [Consulta: 9 gener 2016].